jkorsvik/nowiki_second_scrape_merged huggingface dataset:
Interessesfære

Interessesfære er et begrep som benyttes i forbindelse med internasjonal politikk og staters forbindelser med hverandre og hvor en stat har betydelig kulturell, økonomisk, militær eller politisk innflytelse over et område. 
Selv om det kan være en formell allianse mellom landet som dominerer og landet som blir dominert, er ikke det nødvendig for å bruke begrepet. Tilsvarende behøver ikke en formell allianse mellom to land bety at det ene ligger i det andres interessesfære. 
I mer ekstreme tilfeller kan et land som ligger i et annet lands interessesfære bli en satellittstat eller en de facto koloni. Systemet med interessesfærer hvor mektige makter blander seg inn i svakere lands forhold gjelder fremdeles.
Under andre verdenskrig hadde for eksempel Tyskland en stor interessesfære, i tillegg til land det direkte okkuperte, dominerte det for eksempel Sverige og Sveits, land som formelt var nøytrale. Det er også eksempler på at deler av land er i ulike interessesfærer, i kolonitiden var Iran delt mellom Russland og Storbritannia, mens etter andre verdenskrig ble Tyskland delt mellom Sovjetunionen og USA. Et eksempel på en interessesfære som dekker et helt kontinent er den som følger av Monroedoktrinen, hvor USA i snart 200 år har hevdet et spesielt ansvar for området.


== Eksterne lenker ==
«Spheres of influence», artikkel fra The Economist som viser endring i styrkeforholdet mellom USA og Kina
Saint-Flour (Cantal)

Saint-Flour er en kommune i departementet Cantal i regionen Auvergne-Rhône-Alpes sentralt i det sørlige Frankrike.


== Befolkningsutvikling ==
Antall innbyggere i kommunen Saint-Flour (Cantal)


== Referanser ==


== Eksterne lenker ==
(fr) Offisielt nettsted 
(en) Saint-Flour (Cantal) – kategori av bilder, video eller lyd på Commons 
Kommunedata INSEE
Spicheren

Spicheren er en kommune i departementet Moselle i regionen Grand Est nordøst i Frankrike, tett mot grensa til Tyskland. Under Den fransk-prøyssiske krig i 1870 stod det et kjent slag på dette stedet.


== Befolkningsutvikling ==
Antall innbyggere i kommunen Spicheren


== Referanser ==


== Eksterne lenker ==
Offisielt nettsted 
(en) Spicheren – kategori av bilder, video eller lyd på Commons 
Kommunedata INSEE
Kasper Wikestad

Kasper Johan Wikestad (født 27. november 1975) er en norsk sportsjournalist og sportskommentator. Wikestad arbeidet i flere år som journalist i fotballavisen Tips/FotballExtra. Han har tidligere vært kommentator for Canal+ og Fotball Media. Siden sommeren 2010 har han kommentert fotballkamper fra Premier League og Eliteserien i tillegg til noe ishockey fra Fjordkraft-ligaen for TV 2.. Han hadde i 2001-2002 en birolle i Hotel Cæsar som Cleo-ansatte Kasper. Han har også vært med i Jul i Svingen og Brødrene Dal og mysteriet om Karl XIIs gamasjer. Han er programleder for TV 2s Premier League-podkast.


== Referanser ==


== Eksterne lenker ==
(en) Kasper Wikestad på Internet Movie Database
Tapperhedskorset

Tapperhedskorset er den høyeste danske militære utmerkelse for ekstraordinær innsats under ekstreme vilkår.


== Utforming ==
Dekorasjonen er basert på Dannebrogordenen. Korset er svart og bærer i hvitt teksten FOR – TAP – PER – HED. I senteret av korset er det en plakett med monogrammet til dronning Margrethe II og årstallet 2010.
Bandet til dekorasjonen er hvit med sentrert rød stripe.
Til utmerkelsen hører bandstripe, også den hvit med rød midtstripe og en gullfarget metallmedaljong med dronningens monogram.


== Kriterier for tildeling ==
Tapperhedskorset tildeles for helt ekstraordinær innsats som finner sted under kamphandlinger der en person utmerker seg med oppofrende innsats i en åpenbart farlig situasjon.Innsatsen skal bære preg av å være en spektakulær handling til fordel og hjelp for andre; og med formål å bidra til å løyse en viktig oppgave eller å redde andres liv.


== Tildeling ==
Casper Westphalen Mathiesen ble 18. november 2011 den første, og så langt eneste, mottakeren av Tapperhedskorset.Mathiesen fikk dekorasjonen for å ha brukt sin egen kropp til å dekke en såret soldat da avdelingen var falt i et bakhold i Afghanistan. I flere minutter dekket Mathisen sin medsoldat mens fiendens ild slo ned rundt dem. Samtidig beskøyt Mathisen fienden og klarte å holde fienden på avstand frem til han selv og en sanitetssoldat kunne bringe den skadde i sikkerhet.


== Referanser ==
Monts du Cantal

Monts du Cantal er et fjellområde i departementet Cantal i Frankrike som utgjør en del av Sentralmassivet og ligger like vest for Sentralmassivets sentrum. 
Monts du Cantal befinner seg sør i Cantal, på grensen til departementet Aveyron. Fjellene er av vulkansk opprinnelse. De høyeste toppene er Plomb du Cantal (1 855 m), Puy Mary (1 806 m) og Puy Griou (1 690 m).
Den frie syriske armé

Den frie syriske armé (arabisk: الجيش السوري الحر; al-Ǧayš as-Sūrī al-Ḥur) er den viktigste væpnede motstandsgruppen mot Baššār al-ʾAsads regime i Syria (Sūriyya). Den består av desertører fra Syrias væpnede styrker, som var aktive under opprøret i Syria i 2011. Opprettelsen av arméen ble annonsert 29. juni i en internettvideo med uniformerte desertører fra den syriske hær som oppfordret flere soldater til å støtte dem. Lederen for disse mennene, som identifiserte seg som oberst Riyaḍ al-Asʿad, annonserte at arméen ville jobbe sammen med demonstranter for å styrte al-ʾAsads styre, og han erklærte at alle sikkerhetsstyrker som angrep sivile er legitime mål. Al-Asʿad la vekt på at den frie syriske armé ikke har noen politiske mål bortsett fra frigjørelsen av Syria fra Baššār al-ʾAsads regime. Arméens nestkommanderende er oberst Malik Kurdi, mens stabssjefen er oberst Aḥmad Hiǧazi.
Arméen har også erklært at konflikten ikke dreier seg om religion, og at deres rekker inkludere alawitter som motsetter seg regimet, og at det ikke vil gjennomføres hevnaksjoner når regimet faller. 23. september slo gruppen seg sammen med De frie offiserers bevegelse (حركة الضباط الأحرار; Ḥarakat aḍ-Ḍubāṭ al-Aḥrār), og ble da den viktigste væpnede motstandsgruppen. Arméens motto er "Fri armé, fritt Syria" (جيش حر, سوريا حرة; Ǧayš Ḥur, Sūryā Ḥurah). Ved midten av oktober ble det estimert av 15.000 hadde desertert fra den syriske hæren. To måneder senere hadde antallet steget til 20.000, ifølge oberst al-Asʿad, på grunn av fortsatt desertering. Uavhengige estimater hevder gruppen har mellom 1000 og 25.000 soldater. 
Ifølge al-Asʿad fikk arméen i november mellom 100 og 300 nye medlemmer hver gang den gjennomførte et angrep. Arméen opererer i hele Syria, både i urbane områder og på landsbygda. Den største konsentrasjonen av styrker den sentrale regionen, hvor minst ni bataljoner er aktive. 


== Se også ==
Opprøret i Syria i 2011–2012


== Eksterne lenker ==
(en) Free Syrian Army – kategori av bilder, video eller lyd på Commons
Det syriske nasjonalrådet

Det syriske nasjonalrådet (arabisk: المجلس الوطني السوري; al-Maǧlis al-Waṭanī as-Sūrī; kurdisk: Encumena Nîştimaniya Sûriye; gammelsyrisk:  ܡܘܬܒܐ ܐܘܡܬܢܝܐ ܕܣܘܪܝܐ; Mawtbo umṯonoyo d Suriya; tyrkisk: Suriye Ulusal Geçiş Konseyi) er en syrisk motstandskoalisjon mot Baššār al-ʾAsads regime i Syria, dannet 23. august 2011, under det syriske opprøret under den arabiske vår. Rådet har 270 medlemmer (tidligere 115–120 medlemmer), og er basert i Istanbul. Per 10. desember har atten medlemmer av De forente nasjoner, inkludert Libya, Frankrike, Spania, Bulgaria og Amerikas forente stater, anerkjent rådet som det syriske folks legitime representant eller som en dialogpartner. 
Rådets første formann var Burhan Ġalyun. 9. juni 2012 ble han erstattet av ʿAbd al-Bāsiṭ Sīdā, som igjen 9. november ble erstattet av Ǧūrǧ Ṣabrah, med Faruq Tayfur som visepresident. To dager senere gikk Det syriske nasjonalrådet inn i Nasjonalkoalisjonen av syriske revolusjons- og opposisjonskrefter. Nasjonalrådet fikk 22 av 60 plasser i nasjonalkoalisjonens nye lederråd.


== Referanser ==


== Eksterne lenker ==
Offisielt nettsted 
(en) Syrian National Council – kategori av bilder, video eller lyd på Commons
Ramblin’ Fever (sang)

«Ramblin' Fever» er en amerikansk sang, skrevet av Merle Haggard. Han spilte den også inn på plate. «Ramblin' Fever» ble utgitt som den andre singlen (MCA Records MCA-40743) 30. mars 1977 og var tittelsporet på albumet med samme navn. Produsent var Hank Cochran.


== Norsk versjon ==
Arve Sigvaldsen og Ottar Johansen har skrevet en norsk tekst. På norsk bærer den tittelen «Reisefeber».


=== Innspilling ===
Ottar Johansen. Utgitt på LP-platen Countryfest 5 (Talent TLS 3060) i 1980.


== Listeplasseringer ==


== Referanser ==
Plomb du Cantal

Plomb du Cantal er et fjell i Frankrike som er en del av Monts du Cantal i Sentralmassivet. Fjellet er det nest høyeste i Sentralmassivet. Det er 1 855 meter høyt og den høyeste toppen i Monts du Cantal og i departementet Cantal. 
Fjellet er opprinnelig en vulkan. Toppen av fjellet befinner seg på grensen mellom kommunene Saint-Jacques-des-Blats i vest og Albepierre-Bredons i øst, og syd for toppen er grensen mot kommunen Brezons.
Ved fjellet er vintersportsstasjonen Le Lioran. Derfra går det en taubane opp på fjellet. 


== Referanser ==
Anders Ygeman

Anders Ygeman (født 17. juni 1970) er en svensk politiker for Socialdemokraterna, og har vært riksdagsmedlem i Sverige siden 1996 (gikk inn som reserve i 1995). Han var innenriksminister i Justitiedepartementet fra 2014 til 2017. Han ble i 1996 valgt inn i riksdagen for Stockholms kommuns valkrets på plass 81, og har ledet flere komiteer.
Når det gjelder riksdagens komitéarbeid, utmerket Ygeman seg som leder i miljø- og landbrukskomiteen i perioden 2006 til 2010. Før dette var han blant annet nestleder i bostedskomiteen 2002 til 2006, og medlem i samme komiteen fra 1998 til 2002. Mellom 2010 og 2014 var Ygeman leder for trafikkomiteen.Da Socialdemokratene overtok regjeringsmakten i 2014 ble Ygeman utnevnt til den gjenopprettede innenriksministerposten i Stefan Löfvens regjering. Ygeman var statsråd i tre år, og gikk av 27. juli 2017 etter at det ble avdekket kritikkverdige forhold om håndtering av IT-sikkerhet ved Transportstyrelsen.Ygeman har vokst opp og er bosatt i Årsta i Stockholm. Han har vært leder for SSU Stockholm fra 1992 til 1996, og nestleder for SSU fra 1995 til 1997. Han er en kjent EU-kritiker.
Av forfatteren og journalisten Christer Isaksson har Ygeman blitt beskrevet som tilhørende Socialdemokraternas venstrefløy.


== Referanser ==


== Eksterne lenker ==
(en) Anders Ygeman – kategori av bilder, video eller lyd på Commons 
Anders Ygeman på Twitter 
Anders Ygeman på Instagram 
(sv) Anders Ygeman hos Sveriges riksdag 
Anders Ygeman på Sveriges riksdags nettside
Socialdemokraterna.se – Anders Ygeman
Ann Arleklo

Ann Ulla Arleklo (født 16. juni 1953) er en svensk politiker for Socialdemokraterna, og har vært riksdagsmedlem i Sverige siden 2006. Hun ble valgt inn i riksdagen for Skåne läns västra valkrets på plass 184. Arleklo er utdannet sykepleier.


== Referanser ==


== Eksterne lenker ==
(sv) Ann Arleklo hos Sveriges riksdag 
(sv) Socialdemokraterna.se – Ann Arleklo
Flyvåpendepartementet (USA)

Flyvåpendepartementet (Department of the Air Force) er en avdeling i det amerikanske Forsvarsdepartementet med ansvar for USAs flyvåpen og USAs romvåpen. Avdelingen ledes av en sivil embetsmann, flyvåpenministeren, som utnevnes av USAs president og rapporterer direkte til forsvarsministeren.
Flyvåpendepartementet har sin historie tilbake til 1947 da president Harry S. Truman sanksjonerte en lov som skilte flyvåpenet ut fra armeen som en egen forsvarsgren. Departementet ble formelt etablert 18. september 1947 da høyesterettsjustitiarius Fred M. Vinson tok W. Stuart Symington i ed som den den første flyvåpenministeren.
I 2019 fikk avdelingen også ansvar for USAs romstyrker.


== Referanser ==


== Eksterne lenker ==
(en) Offisielt nettsted
Håndball-VM 2015 for menn

Håndball-VM 2015 for menn var det 24. verdensmesterskapet i håndball for menn og ble arrangert i Qatar i perioden 15. januar til 1. februar 2015.
Også Norge, Polen og Frankrike søkte om å få arrangere mesterskapet. Alle kampene ble spilt på totalt fire arenaer i to byer, Doha og Lusail. Dette var andre gang håndball-VM ble arrangert i Midtøsten, etter at Egypt arrangerte mesterskapet i 1999.
Bahrain og De forente arabiske emirater valgte å trekke seg fra verdensmesterskapet 7. november 2014. Island fikk plassen til De forente arabiske emirater i gruppe C og Saudi-Arabia fikk plassen til Bahrain i gruppe D.


== Arenaer ==

Kampene i mesterskapet ble spilt på arenaer i Doha og i den nyetablerte byen Lusail. Det ble benyttet tre helt nye arenaer under mesterskapet:

Lusail Flerbrukshall i Lusail: Under bygging. Lusail Flerbrukshall var hovedarenaen for turneringen, sto ferdig i november 2014, den har en kapasitet på 15 300 seter.
Al-Sadd Sports Hall i al-Sadd-distriktet i Doha: Tilskuerkapasitet på 7700 seter.
Duhail Handball Sports Hall i Duhail-distriktet i Doha: Tilskuerkapasitet på 5500 seter.


== Innledende runde ==


=== Gruppe A ===
Spilles i Doha og Lusail.
Liste over medlemmer av den britiske Order of Merit

Liste over medlemmer av den britiske Order of Merit er en kronologisk oversikt over personer utnevnt til ordenen Order of Merit siden den ble opprettet i 1902. Ordenen kan til enhver tid ha maksimalt 24 medlemmer fra Storbritannia og de andre samvelderikene. I tillegg kommer æresmedlemmer fra andre land.


== Oversikt over medlemmer ==


== Referanser ==


== Kilder ==
Martin, Stanley: The Order of Merit: One Hundred Years of Matchless Honour, London: I.B. Tauris, 2007. ISBN 978-1-86064-848-9
Order of Merit, The Royal Household (engelsk)
List of current members, The Royal Household (engelsk)
På gang 28

På gang 28 er et musikkassett med diverse artister, utgitt i 1987. Albumet var presentert av Steinar Fjeld.


== Sporliste ==
Bryan Adams: «Christmas Time»
Agnetha Fältskog: «Little White Secrets»
Roger Hodgson: «You Make Me Love You»
Supertramp: «I'm Begging You»
Karel Fialka: «Hey Matthew»
Sting: «We'll Be Together»
Point of Pleasure: «ABC»
Tom Mathisen & Herodes Falsk feat. Marius Müller: «Hubaluba»
Bananarama: «Love in the First Degree»
Vanessa Paradise: «Joe le Taxi»
Was Not Was: «Walk the Dinosaur (The New York Dangerous)»
Willy DeVille: «Miracle»
Shatoo: «Dangertown»
Drama: «Hold on Me»
Pepsi & Shirlie: «All Right Now»
Earth, Wind & Fire: «System of Survival (With Narration)»


== Eksterne lenker ==
(en) På gang 28 på Discogs
Torvehallerne

Torvehallerne er et marked på Israels Plads, tett på Nørreport stasjon i København, som åpnet i 2011. 
Det første grønnsaksmarked, Grønttorvet ble etablert på plassen allerede i 1889. I 1958 åpnet engrosgrønttorvet i Valby, og det ble samtidig slutten for Grønttorvet i det indre København, selv om det fremdeles var grønnsaker og blomster å få i en mindre målestokk frem til 2009. 
I mange år var det et ønske om å flytte noe av salget innendørs, etter modell fra blant annet de svenske saluhaller. Høsten 2011 sto så de to søylebårne hallene ferdige, utformet av arkitekt Hans Peter Hagen. Det samlede torvareal er på 6 600 m², hvorav de to hallene utgjør 2 500 m². Innvendig er det til sammen 55 boder (stader), og mellom bygningene er det utendørs boder og benker til å sitte på. Utvalget begrenser seg ikke lenger til grønnsaker, her finnes vilt, fisk, kaker, vin, gourmetmat og delikatesser samt små restauranter.   


== Referanser ==


== Eksterne lenker ==
(en) Torvehallerne – kategori av bilder, video eller lyd på Commons 
(da) Torvehallernes hjemmeside
Ambert

Ambert er en kommune i departementet Puy-de-Dôme i regionen Auvergne-Rhône-Alpes sentralt i Frankrike. Ambert er underprefektur i departementet.


== Befolkningsutvikling ==
Antall innbyggere i kommunen Ambert


== Referanser ==


== Eksterne lenker ==
Offisielt nettsted 
(en) Ambert – kategori av bilder, video eller lyd på Commons 
Kommunedata INSEE
Issoire

Issoire er en kommune i departementet Puy-de-Dôme i regionen Auvergne-Rhône-Alpes sentralt i Frankrike. Issoire er underprefektur i departementet.


== Befolkningsutvikling ==
Antall innbyggere i kommunen Issoire


== Referanser ==


== Eksterne lenker ==
Offisielt nettsted 
(en) Issoire – kategori av bilder, video eller lyd på Commons 
(en) Issoire – galleri av bilder, video eller lyd på Commons 
Kommunedata INSEE
Marta Helena Nobel-Oleinikoff

Marta Helena Nobel-Oleinikoff (født Marta Helena Nobel 9. oktober 1881 i St. Petersburg, død 4. januar 1973 i Stockholm) var en svensk-russisk lege og filantrop, og medlem av Nobelfamilien. Hun var datter av Ludvig Nobel og farmor til Michael Nobel.
I 1912 gav hun en stor donasjon til St. Petersburgs kvinneklinikk. Hun var sjeflege for Branobels krigslasarett, og mottok den finske Vinterkrigmedaljen i 1940.


== Referanser ==
Riom

Riom er en kommune i departementet Puy-de-Dôme i regionen Auvergne-Rhône-Alpes sentralt i Frankrike.


== Befolkningsutvikling ==
Antall innbyggere i kommunen Riom


== Referanser ==


== Eksterne lenker ==
Offisielt nettsted 
(en) Riom – kategori av bilder, video eller lyd på Commons 
Kommunedata INSEE
Nobel Charitable Trust

Nobel Charitable Trust (NCT) er en organisasjon etablert av fire medlemmer av Nobelfamilien, Michael Nobel, Gustaf Nobel, Philip Nobel og Peter Nobel. Også Peter Nobel-Oleinikoff er involvert i organisasjonens arbeid.Nobel Charitable Trust annonserte i 2007 planer om å opprette egne priser innen områder organisasjonen mener det er behov for det. «Michael Nobel Energy Award» var en foreslått pris for fremragende bidrag innen feltet fornybar energi. Lanseringen ble avlyst. Planene ble ikke noe av.


== Referanser ==
Thiers

Thiers er en kommune i departementet Puy-de-Dôme i regionen Auvergne-Rhône-Alpes sentralt i Frankrike. Thiers er underprefektur i departementet.
Tidligere kjent for sin handel, eksporterte Thiers allerede sine produserte produkter i det sekstende århundre i Europa med Spania eller Italia ved kontinuerlig elv til Durolle og Dore, to elver som krysser Thiers. Thiers våpenskjold, sammensatt av et skip, symboliserer denne handelen.

Thiers er den franske hovedstaden, det er også den største bassin cutler verden med nesten hundre selskaper i dette området og et museum dedikert til det; 80% av knivene produsert i Frankrike for lommen, kjøkkenet eller bordet er produsert av selskaper i Thiers. Kunnskapen til cutlers thiernois trekker sin kilde i en tradisjon uavbrutt i over syv århundrer.


== Befolkningsutvikling ==
Antall innbyggere i kommunen Thiers


== Referanser ==
Kommunedata fra INSEE


== Eksterne lenker ==
Offisielt nettsted 
(en) Thiers – kategori av bilder, video eller lyd på Commons 
Kommunedata INSEE
Fotball under Asialekene 1970

Fotball under Asialekene 1970. Fotball var en av flere sporter som var med i de sjette Asialekene som ble arrangert i Bangkok i Thailand i perioden 9. til 20. desember i 1970. Det var ti lag som deltok i fotball-turneringen, det ble først spilt gruppespill, tre grupper der de to beste i hver gruppe  gikk videre til en mellomrunde med to grupper. Finalen mellom Burma og Sør-Korea endte uavgjort 0-0 etter ekstra omganger og det ble delt seier.


== Medaljer ==


== Kamper ==


=== Finalespill ===


== Eksterne lenker ==
Página de los Juegos Asiáticos de 1970
Fotball under Asialekene 1974

Fotball under Asialekene 1974. Fotball var en av flere sporter som var med i de sjuende Asialekene som ble arrangert i Teheran i Iran i perioden 9. til 16. september i 1974. Det var femten lag som deltok i fotball-turneringen, det ble først spilt gruppespill, fire grupper der de to beste i hver gruppe gikk videre til en mellomrunde med to grupper. Gruppevinnerne gikk til finale og toerne til bronsefinale. Finalen mellom Iran og Israel endte med seier 1-0 til hjemmelaget.


== Medaljer ==


=== Finalespill ===


== Eksterne lenker ==
Página de los Juegos Asiáticos de 1974
General Grant National Memorial

General Grant National Memorial, eller Grant's Tomb, er mausoleet på Manhattan hvor Ulysses S. Grant og hans kone Julia Boggs Dent er gravlagt. 
Mausoleet befinner seg i Riverside Park. Mausoleet er et av monumentene over presidentene i De forente stater.


== Eksterne lenker ==
(en) Offisielt nettsted 
(en) Grant's Tomb – kategori av bilder, video eller lyd på Commons
På gang 5

På gang 5 er en musikkassett med diverse artister, utgitt i 1982. 


== Sporliste ==
Vazelina Bilopphøggers: «På gang»
Shakatak: «Easier Said Than Done»
Ketil Bjørnstad: «Engler i sneen»
Englakoret: «I kveld»
ABBA: «Heads Over Heels»
Marius Müller: «Lurt igjen»
Gary Holton & Casino Steel: «No Reply»
Frank Aleksandersen: «Du e for lætt»
Kiss: «A World Without Heroes»
Olav Stedje: «Spelemann»
Ole Paus: «Alt var mye bedre under krigen»
Terje Wiik: «Videofantasi»
Jon English: «Josephine (Too Many Secrets)»
Dag Erik Pedersen: «Han er verdensmester i trælarsko, han har lanse'n på vei til byen»
Lars: «Så talentløs»
J.C. Cale: «City Girls»


== Eksterne lenker ==
(en) På gang 5 på Discogs
Orlogsmuseet

Orlogsmuseet er Danmarks flåtehistoriske museum og ligger i Søkvæsthusets Bådsmandsstrædefløj på Christianshavn i København, hvor det har holdt til siden 1989. Museet ble grunnlagt i 1957 og holdt da til i Nikolaj kirke.Museet behandler den danske flåtens historie og utvikling fra opprettelsen i begynnelsen av 1600-tallet til i dag. Søetatens og Søværnets historie fortelles ved hjelp av museets samling av skipsmodeller og andre modeller med relasjon til Danmarks sjøkrigshistorie. I tillegg formidles historien med store tablåer av ikoniske sjøslag i dansk krigshistorie blant annet slaget ved Stevns 1. juli 1677 og slaget på Reden 2. april 1801. Endelig finnes en modell i full størrelse av styrhuset fra en missiltorpedobåd av Willemoesklassen samt et interiør fra en ubåt av Narhvalenklassen.


== Organisering ==
I 2004 ble Tøjhusmuseet og Orlogsmuseet lagt sammen under navnet
Statens Forsvarshistoriske Museum. De to museenes utstillinger ble drevet videre som selvstendige museer i Statens Forsvarshistoriske Museums regi.
I 2014 ble Statens Forsvarshistoriske Museum en del av Nationalmuseet.


== Referanser ==


== Eksterne lenker ==
(en) Royal Danish Naval Museum – kategori av bilder, video eller lyd på Commons 
(en) Orlogsmuseet – galleri av bilder, video eller lyd på Commons